ΔΙΚΑΙΟΣΥΝΗ
-Είναι αργά. Εδώ είναι η είσοδος; -Ναι.
Κανείς. Κανείς μας δεν πρέπει να είναι εδώ.
Παρ' όλα αυτά, ψάχνουμε τρόπο να γιάνουμε μια πληγωμένη χώρα,
όπου η ακραία βία αυξάνεται καθημερινά.
Το θέμα σήμερα είναι απλό.
Πλήρης αποκατάσταση για το αδίκημα.
Αποκατάσταση; Ο εαυτός μας δεν ξέρω αν αποκαθίσταται.
ΕΠΙΖΗΣΑΣΑ ΓΥΝΑΙΚΟΚΤΟΝΙΑΣ
Δεν αποκαθίσταται ό,τι χάλασε πριν καιρό,
με τον πόνο της απουσίας μιας κόρης και μιας αδερφής,
με τις ουλές και τις συνέπειες που φέρουμε οι επιζήσασες.
Ζητήσαμε ανοιχτό διάλογο με τις αρχές.
Ζητήσαμε ανοιχτό διάλογο με την Εισαγγελία Γυναικοκτονιών,
με τη Σαγιούρι και την Μπρέντα Μπαζάν.
Το λέμε δυνατά και καθαρά.
Η πολιτεία έχει ένα τεράστιο χρέος απέναντί μας.
Χρέος που δεν ξεπληρώνεται με υποσχέσεις που δεν τηρούνται,
ούτε με συμφωνίες που ξεχνιούνται και με χαμένα έγγραφα,
ούτε με μοβ μαντίλια στους καρπούς.
Ούτε με τις λίγες ετυμηγορίες
που καταφέραμε να αποσπάσουμε από το κράτος.
Θέλουμε καταδίκες.
Θέλουμε δίκαιη δίκη.
Θέλουμε την έμφυλη αντιμετώπιση.
Θέλουμε οι αρχές να κάνουν τη δουλειά τους μπροστά στη βία,
που στη πατρίδα μας μας έχει στερήσει τόσα πολλά ατιμώρητη.
Θέλουμε και χρειαζόμαστε πλήρη αποκατάσταση της ζημιάς,
γιατί είναι πολύ απλό,
είναι δικαίωμά μας.
Από τη θέση μας, απαιτούμε…
Τις άκουσα χθες.
Χάρηκα που, ανεξάρτητα από το με ποιον είστε,
δεν σταματάτε να εκφράζετε τις ανησυχίες σας για το πρακτέο.
Θα ήταν λάθος αν δεν το κάνατε.
Αν αρχίσουμε να λέμε "Δεν είναι δουλειά μου.
Πήγαινε στον επόμενο".
"Μη ρωτάς εμένα. Ρώτα άλλον". "Έκανα τη δουλειά μου, αλλά…"
Αν το κάνεις αυτό,
μπορεί να μη θεωρηθεί κανείς υπεύθυνος για ένα έγκλημα,
για μια εγκληματική συμπεριφορά.
Αυτό τους λέω συνέχεια.
Επέλεξα να είμαι εδώ.
Επέλεξα να είμαι υπεύθυνη και υπόλογη για τις πράξεις μου.
Δεν μπορώ να αποποιηθώ την ευθύνη μου και να την πετάξω σε άλλον,
γιατί ξέρω ότι σ' εκείνο το μέρος κι εκείνη τη στιγμή
εκπροσωπώ μια αρχή, έναν θεσμό.
Ήθελαν κι εκείνες να εκφράσουν την αγανάκτησή τους,
να διαμαρτυρηθούν, να γίνουν ορατές, να εκφράσουν τα αιτήματά τους
και να τονίσουν όσα πρέπει να γίνουν ακόμα.
Η ΕΙΣΑΓΓΕΛΕΑΣ
-Καλημέρα. -Καλή σας μέρα.
Ευχαριστώ.
-Καλημέρα. -Καλημέρα, διοικητά.
Καλημέρα!
Είμαστε έτοιμες.
Νόμιζα ότι η θητεία μου στην εισαγγελία είχε τελειώσει.
Ως εισαγγελέας γυναικοκτονιών, δεν μπορούσα να προχωρήσω.
Είχα ήδη φτάσει στα όριά μου,
γιατί δεν είχα τη στήριξη
της επικεφαλής των ερευνών για έμφυλα εγκλήματα,
που ήταν η άμεση προϊσταμένη μου.
Συχνά μας εμπόδιζε να πάρουμε αρχεία κλήσεων,
να εκτελέσουμε εντάλματα έρευνας.
Θυμάμαι μια φορά που με κάλεσε στο γραφείο
για να μου βάλει τις φωνές, να με προσβάλει.
Μου έλεγε "Δεν καταλαβαίνω τι θέλεις.
Γιατί δεν υπακούς;
Δεν θέλεις να εξελιχθείς εδώ μέσα;"
Είχα ήδη υποβάλει την παραίτησή μου.
Ήμουν έτοιμη να φύγω.
Δεν μπορώ να συμβιβαστώ με κάποιον που μου φέρεται τόσο άσχημα.
Λίγο αργότερα, η γενική εισαγγελέας με κάλεσε στο γραφείο
και μου ανακοίνωσε την απόφασή της
να απομακρύνει αυτήν τη γυναίκα από τη θέση της επικεφαλής της μονάδας.
Με ρώτησε αν δέχομαι να αναλάβω εγώ.
ΜΟΝΑΔΑ ΕΡΕΥΝΑΣ ΕΜΦΥΛΩΝ ΕΓΚΛΗΜΑΤΩΝ
Και είπα "Ναι, είμαι έτοιμη".
ΣΑΓΙΟΥΡΙ ΧΕΡΕΡΑ
Ως επικεφαλής αυτής της μονάδας,
η θέση σού επιτρέπει
να συνεχίσεις να επιβλέπεις την έρευνα γυναικοκτονιών
και να ασχολείσαι με άλλα εγκλήματα κατά των γυναικών.
Να αντιμετωπίσεις την παράνομη διακίνηση ανθρώπων,
την ενδοοικογενειακή βία.
Να στηρίξεις την Εισαγγελία Έρευνας Σεξουαλικών Εγκλημάτων.
Να στηρίξεις την Εισαγγελία για Ευάλωτες Ομάδες.
Και εκεί αυξήθηκε ο φόρτος εργασίας.
ΑΡΧΗΓΕΙΟ ΕΡΕΥΝΗΤΙΚΗΣ ΑΣΤΥΝΟΜΙΑΣ
Τάνια, πόσα εντάλματα εκτελέσαμε; 78 ή 79;
-Είναι 78. -78;
Δεν τα πάμε καλά, καθόλου καλά. Γκοντίνες;
Προηγουμένως,
με πήραν για την υπόθεση της κυρίας που ήταν εδώ πριν.
-Ο τύπος που… -Ναι.
Τον είδαν να δουλεύει φορτοεκφορτωτής στην Κεντρική Αγορά.
Πού; Δεν ξέρουν πού ακριβώς.
Αποκλείεται! Θα είναι κόλαση να τον εντοπίσουμε.
-Πολύς κόσμος. -Και τεράστια.
Το μόνο που είπαν…
-Είναι στα ανθοπωλεία. -Στα ανθοπωλεία.
-Αλήθεια; -Είναι πιο συγκεκριμένο.
Δώσε στην Τάνια την αναφορά και μια φωτογραφία του εντάλματος.
-Φτιάξε τον φάκελο. -Ναι.
Τι έγινε με τον τύπο που αυτοπυροβολήθηκε σύμφωνα με τον τροχονόμο;
Φαίνεται πως θα εκδοθεί ένταλμα σύλληψης αυτήν την εβδομάδα.
-Φαίνεται; -Ναι, αυτήν την εβδομάδα.
Ένα, δύο.
Αν τα έχεις όλα αυτά, Φράνκο, θα είναι…
Ένα, δύο… Θα είναι περίπου οκτώ.
Συν το ένταλμα που θα εκτελέσουμε τώρα.
Θα πάρεις άδεια αν τα κάνεις όλα.
Μας εξέπληξες.
Εντάξει. Καλή μέρα να έχετε. Πάμε για δουλειά!
Ευχαριστώ.
Η Αριάδνα Ντίας βρέθηκε νεκρή στην περιοχή Λα Πέρα,
στον δρόμο προς Τεποστλάν και Κουάουτλα.
Ναι, κάποιοι ποδηλάτες βρήκαν το πτώμα της στον δρόμο.
Η οικογένειά της απαιτεί δικαιοσύνη.
Απαιτούν έρευνα και να βρεθεί ο οδηγός…
Λάβαμε μια αναφορά
για μια γυναίκα που βρέθηκε νεκρή στο Μορέλος.
Και η περιγραφή της ταίριαζε
με την περιγραφή μιας αγνοούμενης στην Πόλη του Μεξικού.
Η οικογένεια άρχισε να αναρτά στα ΜΚΔ ότι αγνοείται.
ΕΠΙΚΕΦΑΛΗΣ ΕΡΕΥΝΩΝ ΓΥΝΑΙΚΟΚΤΟΝΙΩΝ
Ένας ποδηλάτης που περνούσε από το Μορέλος
επικοινώνησε με την οικογένεια μέσω των ΜΚΔ.
-Λόγω του τατουάζ της. -Ναι.
ΑΡΙΑΔΝΑ ΦΕΡΝΑΝΤΑ
Θεωρήσαμε σημαντικό ότι
παρόλο που το πτώμα βρέθηκε στο Μορέλος,
και τα ΜΜΕ υπέθεσαν
ότι η γυναικοκτονία έγινε εκεί…
Εμείς θεωρήσαμε σημαντικό
να ανοίξουμε φάκελο γυναικοκτονίας στην Πόλη του Μεξικού,
γιατί, τελικά, δεν ήμασταν σίγουροι
πού είχε συμβεί ο θάνατος.
ΧΑΡΤΗΣ ΓΥΝΑΙΚΟΚΤΟΝΙΩΝ
Είπα "Ανοίξτε τον φάκελο.
Βρέθηκε πτώμα".
Δεν είχαμε ξανανοίξει παρόμοιο φάκελο
για πτώμα που βρέθηκε σε άλλη πολιτεία, αλλά έπρεπε να κινηθούμε γρήγορα.
ΑΝΟΙΓΜΑ ΦΑΚΕΛΟΥ ΜΕΤΑ ΑΠΟ ΑΝΑΦΟΡΑ ΕΓΚΛΗΜΑΤΟΣ
Έπρεπε να ερευνήσουμε, να κάνουμε τις απαραίτητες έρευνες.
Εντάξει, φίλε, ευχαριστώ.
Ο διοικητής Κασίγιας πήγε στην κηδεία της Αριάδνα.
Πάμε, παιδιά. Μας περιμένουν κάτω.
Έρχομαι.
Τα λέμε, Σέλια.
Πήγα με τον Ροντόλφο.
Θα πηγαίναμε μόνο για επιβεβαίωση και συλλογή πληροφοριών.
Ήταν κοντά στο γραφείο,
λίγα τετράγωνα μακριά, στη συνοικία Ντοκτόρες.
ΣΥΝΟΙΚΙΑ ΝΤΟΚΤΟΡΕΣ
Ο διοικητής Κασίγιας μας είπε να μιλήσουμε με την οικογένεια
και να πούμε ότι δουλεύουμε την υπόθεση.
Όταν φτάσαμε, είδαμε ότι υπήρχαν αρκετά ΜΜΕ.
Είχε κόσμο.
ΑΡΙΑΔΝΑ ΦΕΡΝΑΝΤΑ ΛΟΠΕΣ ΝΤΙΑΣ
Η κοπέλα βρέθηκε νεκρή
στον αυτοκινητόδρομο Λα Πέρα-Κουάουτλα στο Τεποστλάν.
Χθες, οι συγγενείς της αναγνώρισαν το πτώμα.
Επιβεβαίωσαν ότι είναι αυτή.
Είχε δηλωθεί αγνοούμενη, τώρα την αναγνώρισαν.
Είμαστε εδώ. Υπάρχουν πολλές εκδοχές…
Όταν φτάσαμε, υπήρχαν αρκετοί φίλοι του θύματος.
Συστήθηκα και εξήγησα γιατί είμαι εκεί.
Συγκεκριμένα, τρεις φίλες της κάθονταν εδώ και μου είπαν
"Πώς τολμάει ο Ραουτέλ να εμφανίζεται εδώ!"
Ο Ραουτέλ ήρθε με τη φιλενάδα του.
ΒΑΝΕΣΑ ΦΛΟΡΕΣ
Τότε άρχισαν οι φήμες.
Όταν ήρθε στην αγρυπνία, ο κόσμος άρχισε να λέει
"Πώς τολμάει; Τι θράσος να εμφανιστεί".
Είχαν μια υπόθεση.
Είχαν μια ιδέα για το τι είχε συμβεί.
"Έπινε μαζί του". Μου έδειξαν βίντεο
με εκείνη κι εκείνον σε ένα εστιατόριο.
Ρώτησα αν θέλουν να πουν περισσότερα και είπαν ναι.
Βγήκαμε έξω με τον συνάδελφο Ροντόλφο
και μας μίλησαν στον δρόμο.
Την Κυριακή, μου έστειλε την τοποθεσία της.
Ήταν στη συνοικία Κοντέσα,
νομίζω στο σπίτι αυτών των φίλων.
Αυτή ήταν η τελευταία επικοινωνία με την Άρι,
μέχρι τη Δευτέρα που βρήκαν το πτώμα της.
Είδα από την τοποθεσία της ότι πήγαν σπίτι του.
Ηρέμησα και σκέφτηκα
"Είναι στο σπίτι κάποιου που εμπιστευόμαστε".
ΣΑΡΑ ΦΙΛΗ ΤΗΣ ΑΡΙΑΔΝΑ
-Είχες πάει στου Ραουτέλ; -Ναι.
-Συχνά; -Έχω πάει πάρα πολλές φορές.
Ο Ραουτέλ ήταν από τους κολλητούς μου.
Γι' αυτό δεν είχα καμία υποψία.
Μέχρι που η Νατ, που έμενε μαζί μου, με ρώτησε την επόμενη μέρα
"Μίλησες με την Άρι; Είναι μαζί σου;"
Και είπα: "Είναι με τον Ραουτέλ".
Όταν πήρα τον Ραουτέλ, μου είπε "Πήρε ένα Uber και έφυγε".
Και είπα "Εντάξει, τέλεια, πήρε Uber".
Μετά άλλαξαν την ιστορία…
ΝΑΤΑΛΙΑ ΦΙΛΗ ΤΗΣ ΑΡΙΑΔΝΑ
…είπαν ότι τη γύρισε σπίτι ένας σωματοφύλακάς του.
Εκείνη τη στιγμή, αρχίσαμε να υποψιαζόμαστε
και αποφασίσαμε να σταματήσουμε κάθε επαφή μαζί του.
Τον σταμάτησα εδώ και είπα
"Καλησπέρα, λέγομαι Γκουστάβο Κασίγιας.
Ερευνώ τη γυναικοκτονία αυτού του θύματος".
Μου είπε "Δεν έχω να πω τίποτα.
Έδωσα κατάθεση στο Μορέλος".
Κούναγε τα χέρια του και έγλειφε τα χείλη του.
Δεν με κοίταζε στα μάτια.
Από εκείνη τη στιγμή, κάτι μου φαινόταν ύποπτο.
Έλεγε συνέχεια: "Μην πλησιάζετε. Δεν έχω καμιά σχέση".
Και ξανά έγλειφε τα χείλη του.
Ενώ σταμάτησα τον Ραουτέλ στον διάδρομο που σας είπα,
ο Ροντόλφο, ο συνεργάτης μου, σταμάτησε τη φίλη του.
Η Βανέσα έδειχνε αγχωμένη από την αρχή.
Δεν είχε καθοδήγηση.
Μιλούσαμε και κάποιος ήρθε και την πήρε.
"Βανέσα, μη λες τίποτα. Θα μιλήσει με τον δικηγόρο της".
Αλλά ο Ροντόλφο είχε ήδη πάρει πολύτιμες πληροφορίες.
Όταν μπήκα, το φέρετρο ήταν εδώ.
Γύρισε να με κοιτάξει, ένιωσε άβολα, έφυγε
και πήγε να μιλήσει στα ΜΜΕ.
Θέλω να κάνω το καλύτερο δυνατό.
Γιατί αν με κάποιον τρόπο
εκείνη επέλεξε εμένα για να το χειριστώ αυτό…
ή η κατάσταση εξελίχθηκε έτσι,
θέλω να κάνω ό,τι μπορώ.
Ήσασταν σε μπαρ ή σε διαμέρισμα;
Πρώτα στο μπαρ Fisher's στη συνοικία Νάπολες.
Και μετά πήγαμε στο διαμέρισμά μου.
Η κοπέλα μου ανέβασε στόρι ρωτώντας πού είμαστε.
Και από εκεί ξεκίνησε.
-Η κοπέλα σου την προσκάλεσε. -Ναι.
Μην το αρνείσαι.
Τι της συνέβη;
Έφυγε, μπήκε σε αυτοκίνητο;
Ποιος την πήρε;
Έφυγε μόνη της.
Και τότε έχασα την επαφή μαζί της.
Δεν είδατε τι της συνέβη αφού έφυγε από το σπίτι σας;
-Όχι. -Και οι κάμερες ασφαλείας;
Ζητήσαμε τα πάντα.
Η διαδικασία μόλις ξεκίνησε στο Μορέλος.
Και ειλικρινά, ήμασταν οι πρώτοι
που πήγαμε να καταθέσουμε και να αναλάβουμε δράση.
Ήσασταν οι δεύτεροι.
Πες την αλήθεια.
Περί αυτού πρόκειται.
Γι' αυτό είμαι εδώ και θα το κάνω σωστά.
Ήταν θυμωμένη όταν έφυγε;
-Τελειώσαμε. -Ευχαριστώ.
Ευχαριστώ.
Μέχρι τότε,
η Γενική Εισαγγελία της Πολιτείας Μορέλος είχε ήδη δηλώσει
ότι πέθανε από βρογχοαναρρόφηση.
Πριν από λίγο, ο εισαγγελέας Ουριέλ Καρμόνα Γκάνταρα
δήλωσε σε συνέντευξη Τύπου…
Η αιτία θανάτου της Αριάδνα Ν.
είναι βαριά δηλητηρίαση από αλκοόλ
που οδήγησε σε βρογχοαναρρόφηση.
Τα αποτελέσματα της νεκροψίας δεν δείχνουν γυναικοκτονία.
Δεν βρήκαμε σημάδια βίας πάνω της.
Στην αγρυπνία, η οικογένεια λέει στον διοικητή
ότι αμφισβητεί τη νεκροψία.
Μας έδειξαν τις φωτογραφίες που τράβηξε ο ποδηλάτης που τη βρήκε.
Στις φωτογραφίες που ανέβασε,
φαίνεται καθαρά ότι το μπράτσο της έχει σημάδια.
Και φωτογραφίες με χτυπήματα στο πρόσωπο.
Είδαμε τις φωτό και είπαμε "Την έδειραν σε μεθύσι; Αποκλείεται".
Ας πούμε ότι ήταν έτσι,
δηλητηρίαση από αλκοόλ και βρογχοαναρρόφηση.
Πήγε εκεί με τα πόδια;
-Αποκλείεται. -Την πέταξαν εκεί.
Αποφασίσαμε να τον κυνηγήσουμε. Είδα τις φωτογραφίες και πήρα την Μπρέντα.
Ρώτησα την οικογένεια
"Θα πάρει μεγάλες διαστάσεις. Θα το φτάσετε μέχρι τέλους;"
"Ναι, είναι κόρη και αδερφή μας". Εντάξει, λοιπόν.
Κάποιοι, ειδικά οι φίλοι της,
επιβεβαίωσαν ότι το πτώμα της Αριάδνα μεταφέρθηκε για δεύτερη νεκροψία.
Η αγρυπνία διακόπτεται
και η ερευνητική αστυνομία με τους ιατροδικαστές
μεταφέρουν το πτώμα στο Ινστιτούτο Εγκληματολογικών Επιστημών.
Έκαναν τομές
σε σημεία που δεν είχαν γίνει στην Εισαγγελία του Μορέλος.
Ανέλυσαν και τα όργανά της.
Κατέγραψαν τα τραύματά της.
Και δεν υπήρχαν σημάδια βρογχοαναρρόφησης στο σώμα της.
Ήταν προφανές ότι η νεκροψία που έγινε στο Μορέλος
δεν είχε γίνει διεξοδικά.
Είχαν αποφασίσει σκόπιμα
ότι δεν ήταν γυναικοκτονία.
ΕΙΣΑΓΓΕΛΙΑ ΠΟΛΗΣ ΤΟΥ ΜΕΞΙΚΟΥ
Καλησπέρα.
Ευχαριστούμε που ήρθατε στη συνέντευξη Τύπου
που δίνει η Γενική Εισαγγελέας της Πόλης του Μεξικού.
Κατόπιν αιτήματος και με τη συγκατάθεση της οικογένειας,
ζητήσαμε νέα νεκροψία.
Αυτή η νεκροψία έδειξε ότι το σώμα της νεαρής γυναίκας
είχε πολλαπλά τραύματα από χτυπήματα.
Έτσι, διαπιστώθηκε
ότι η αιτία θανάτου ήταν πολυτραυματισμός,
που ταξινομήθηκε ως θανατηφόρος.
Ταυτόχρονα, οι αστυνομικοί μας…
Αμφισβητεί τη δουλειά που έγινε
από το ερευνητικό σύστημα της Πολιτείας του Μορέλος.
Η δουλειά έγινε από τις τεχνικούς μας,
γυναίκες που βασίστηκαν σε έμφυλη οπτική.
Εγώ προσωπικά εξέτασα την νεκροψία.
Έχω δει εκατοντάδες νεκροψίες.
Δεν έχουμε τίποτα να κρύψουμε. Το λέω με καθαρή συνείδηση…
Αλλά για να το ξεκαθαρίσουμε,
καταλήγετε στο ότι δεν δολοφονήθηκε.
Ακριβώς.
Η Άρι κι εγώ ήμασταν σαν αδερφές.
Τη γνώρισα το 2017, νομίζω,
στο εστιατόριο Hooters.
Ξεκίνησα να δουλεύω εκεί κι εκείνη ήταν στην υποδοχή.
Οπότε, προφανώς, με πλησίασε.
Με βοήθησε να εξοικειωθώ με το μέρος.
Ήταν φιλική. Ήταν το πρώτο άτομο που γνώρισα.
Το ήξερα ήδη. Έμαθα από τους πρώτους…
ΠΡΟΣΤΑΤΕΥΟΜΕΝΗ ΜΑΡΤΥΡΑΣ
…ότι πέθανε από πολλαπλά χτυπήματα.
Είδα τις φωτογραφίες της φίλης μου. Είχε γρατζουνιές στο πρόσωπο.
Και θα ήθελα…
Θα ήθελα να μάθω τι συνέβη.
Θέλω να πιστεύω ότι είναι καλά, ότι έχει αναπαυθεί, γιατί…
άφησε εμάς, τους σωστούς ανθρώπους, να τη δικαιώσουμε.
Απ' όσα έζησα και όσα βίωσα
με άλλους υπερασπιστές των ανθρωπίνων δικαιωμάτων,
στο τέλος, αυτό που σε κάνει μητέρα είναι ο δεσμός και η αγάπη.
Αφού η Σαγιούρι πέρασε όλες τις κοινωνικές και ψυχολογικές αξιολογήσεις
και πήρε το πιστοποιητικό καταλληλότητας,
σήμερα θα γίνει η φυσική τοποθέτηση του κοριτσιού
για να είναι στο νέο της σπίτι με τη μητέρα της.
Αποφάσισα να υιοθετήσω ένα κορίτσι σε μια χώρα
όπου οι γυναίκες διατρέχουν σε διάφορους βαθμούς
τον κίνδυνο να πέσουν θύματα γυναικοκτονίας.
Παραδίδω την κόρη στη μητέρα της.
Γιατί σκέφτηκα "Η Λούσι είναι εδώ τώρα".
Δεν ήταν πια δική μου απόφαση. Υπάρχει ήδη. Υπήρχε ήδη.
Οπότε, νομίζω
η επόμενη απόφαση ήταν να γίνω μαμά και να τη φροντίσω.
Και τελικά, με ή χωρίς εμένα,
είναι κάτι που πρέπει να μάθει να αντιμετωπίζει.
Οπότε είναι καλύτερα να το κάνουμε μαζί.
Η δήλωση δέσμευσής μου.
"Να φέρεσαι στο κορίτσι με αξιοπρέπεια.
Να της εξασφαλίζεις ένα υγιές περιβάλλον χωρίς βία.
Να της παρέχεις υγιεινή, θρεπτική τροφή κατάλληλη για την ηλικία της".
Αποφάσισα, και νομίζω ότι κι εκείνη αποφάσισε,
ότι θα γίνω η μαμά της.
Και τώρα είμαστε μαζί.
Και αυτό είναι καλό για μας. Μας κάνει δυνατές και ευτυχείς.
Βλέπω ότι τρώτε. Να δοκιμάσω;
Οι τηγανίτες είναι τέλειες!
Και η χαρά δεν είναι μόνο δική μου,
αλλά όλων στον εργασιακό μου κύκλο.
Το φουσκωτό περιπολικό της, ευγενική χορηγία του διοικητή.
Αυτό, εν μέσω μιας κατάστασης, τόσο δύσκολης, που όταν λένε 24/7, το εννοούν.
Στην κηδεία, οι φίλες της ήταν το κλειδί.
Έτσι, αρχίσαμε την έρευνα.
Αρχίζεις να διατυπώνεις το πρόβλημα, την υπόθεσή σου.
Ήταν οι τελευταίοι που ήταν μαζί της, με τη σύντροφό του, στο σπίτι του.
ΣΥΝΟΙΚΙΑ ΡΟΜΑ
Λογικά, από εκεί έπρεπε να ξεκινήσουμε.
Πήγαμε στο εστιατόριο. Μας έδωσαν τα βίντεο.
Είδαμε ότι ήταν λίγο μεθυσμένοι.
Είδαμε τη διαδρομή τους ως το σπίτι του.
Μιλήσαμε με τη διαχειρίστρια.
Της είπαμε ότι χρειαζόμαστε τα βίντεο. Φέραμε ένταλμα και όλα τα σχετικά.
Αν αρνιόταν, δεν θα το κουνάγαμε από κει.
Μας έδωσαν πρόσβαση χωρίς δισταγμό.
1. ΠΡΟΣΤΑΣΙΑ ΧΩΡΟΥ
Είδαμε ότι στην είσοδο του πάρκινγκ φτάνει το SUV.
Παρκάρει και βγαίνουν όλοι όσοι ήταν στο εστιατόριο.
Βγαίνουν η Βανέσα και ο Ραουτέλ.
Η άλλη κυρία που ήταν μαζί τους κι ο αδερφός του Ραουτέλ.
Τους βλέπουμε να βγαίνουν.
Λίγα λεπτά μετά, βλέπουμε αυτούς τους ανθρώπους να φεύγουν.
Επιβεβαιώσαμε ότι οι μόνοι που έμειναν μέσα
ήταν το θύμα, ο Ραουτέλ και η δεσποινίς Βανέσα.
Έστειλα μήνυμα στη Βανέσα κι εκείνη είπε
"Πήρε ταξί κι έφυγε. Νομίζω ότι ήταν Uber".
Ρώτησα "Ξέρεις ποιος το κάλεσε;" Γιατί δεν χρησιμοποιούσε Uber ή Didi.
Μου λέει "Όχι, δεν πρόσεξα.
Το μόνο που ξέρω είναι ότι έφυγε".
Ψάχναμε να δούμε αν είχε φύγει
και πώς έφτασε στο Μορέλος. Δεν ξέραμε ακόμα.
Ήμασταν εκεί 10-12 ώρες και δεν είδαμε τίποτα.
Αρχίζεις να κουράζεσαι και σκέφτεσαι
"Μήπως μου ξέφυγε; Δεν έφυγε; Τι έγινε;"
Και μετά βλέπουμε, γύρω στις 11:00 π.μ.,
τον Ραουτέλ να βγαίνει κουβαλώντας το θύμα στους ώμους του.
Μέχρι που τη βάζει στο όχημα με το οποίο ήρθαν.
Περιμέναμε ότι θα την έβγαζαν πριν ξημερώσει.
Όχι μέρα μεσημέρι.
Αργότερα, με τα αρχεία κλήσεων, επαληθεύσαμε νομίμως
τη διαδρομή του, εντοπίζοντας τις κλήσεις του, πού την πέταξε.
-Που ταίριαζε με τις κάμερες… -Και τις ώρες.
…όταν τον είδαμε να φεύγει.
Μετά, οι τηλεφωνικές κλήσεις επιβεβαίωσαν ότι αυτός έφυγε από το σημείο.
Πάνε στο Μορέλος. Εκεί πετάνε το πτώμα,
εγκαταλείποντάς το εκτεθειμένο. Μετά, το βρίσκουν.
Η ΑΡΙΑΔΝΑ ΕΠΕΣΕ ΘΥΜΑ ΓΥΝΑΙΚΟΚΤΟΝΙΑΣ
ΝΑ ΜΗ ΘΥΜΑΤΟΠΟΙΗΘΕΙ ΠΑΛΙ Η ΟΙΚΟΓΕΝΕΙΑ
ΑΠΑΙΤΟΥΝ ΔΙΚΑΙΟΣΥΝΗ
Έφυγε μόνη της.
Δεν είδατε τι της συνέβη αφού έφυγε από το σπίτι σας;
Όχι.
Βλέποντας όλα αυτά στις ειδήσεις, το έσκασε, όπως και η κοπέλα του.
Έτσι, έγινε έρευνα στο διαμέρισμα.
ΕΝΤΑΛΜΑ ΕΡΕΥΝΑΣ
Αφού ξέραμε την αιτία θανάτου, που ήταν πολυτραυματισμός,
αν είχε ξυλοκοπηθεί, θα ψάχναμε για αίμα.
ΕΓΚΛΗΜΑΤΟΛΟΓΙΚΗ ΑΝΑΛΥΣΗ
Βάλαμε λουμινόλη σ' ένα χαλάκι. Έχω φωτογραφία εδώ.
Θυμάμαι ότι αντέδρασε περισσότερο
σε ένα από τα δωμάτια, συγκεκριμένα…
ΠΑΡΟΥΣΙΑ ΑΙΜΑΤΟΣ
…στο πόμολο της πόρτας.
Βρήκαμε σεντόνια με λεκέδες αίματος…
ΛΕΚΕΔΕΣ
…που προφανώς επιβεβαιώνουν
τη συμμετοχή του στη γυναικοκτονία της Αριάδνα.
Ολοκληρώσαμε την έρευνα. Με όλα τα στοιχεία που είχαμε,
δεν έμενε άλλο να προσδιορίσουμε,
εκτός από το ότι τα γεγονότα είχαν συμβεί σε αυτό το κτίριο.
Επιβεβαιώσαμε με τις κάμερες ότι από τη στιγμή που μπήκε μαζί τους,
δεν ξαναβγήκε μέχρι που τη μετέφερε αυτός.
Τη χτύπησαν άγρια.
Και αυτό της έκοψε τη ζωή.
Αυτό δείχνει επίσης
ότι στο Μορέλος είχαν βγάλει πρόωρα το συμπέρασμα
ότι δεν ήταν γυναικοκτονία.
Δεν είχαν κάνει καν έρευνα στο σπίτι.
Δεν είχαν όλες τις πληροφορίες για την υπόθεση
και ήδη έβγαζαν συμπεράσματα.
Ο Ραουτέλ είναι από το Μορέλος, όπως και η οικογένειά του.
Ήξερε πού να πετάξει το πτώμα
ώστε ο φάκελος της έρευνας να μείνει στο Μορέλος.
Γιατί είχαμε καταλάβει…
ΦΙΛΗ ΤΗΣ ΑΡΙΑΔΝΑ
…ότι αυτός εξαγόρασε τους πάντες.
Είναι ένας άντρας με πολλή δύναμη και πολλά λεφτά, που έχει σωματοφύλακες,
που τον ακολουθούν δύο SUV.
Ακόμα και στο μαγαζί που δούλευα,
έβλεπες τον Ραουτέλ με ένα Johnnie Walker στο τραπέζι,
με οκτώ μπουκάλια Don Julio 70,
το τραπέζι γεμάτο σφηνάκια με ποτά…
Του έφερνα λογαριασμούς ακόμα και 60.000 πέσος.
Ήταν τόσο σίγουρος για τις διασυνδέσεις και τα λεφτά του,
που δεν τον ένοιαζε να κουβαλήσει το πτώμα της,
ξέροντας ότι κάμερες τον καταγράφουν.
Ήξερε ότι μπορούσε να εξαγοράσει τις κάμερες, τους ανθρώπους,
και δεν θα πάθαινε τίποτα.
Πήγαμε στο Μορέλος
για να καταθέσουμε με ποιον ήταν η Άρι, τα πάντα.
Φτάσαμε εκεί και μου λένε:
"Αν δεν αφήσεις το κινητό σου εδώ, θα έχεις πρόβλημα.
Γιατί αν θέλω, σε συλλαμβάνω τώρα".
Είπα "Μα δεν κάνω τίποτα". "Σε προειδοποιώ".
Και μου είπε "Ο Ραουτέλ είναι εδώ, για να ξέρεις".
Βγαίνω έξω και τους λέω "Πάμε".
"Γιατί;" "Πάμε".
Κι όταν τους λέω να φύγουμε, ένας τρέχει και μας κλειδώνει μέσα,
βάζει λουκέτο στην πόρτα.
Και ο άλλος πιάνει το όπλο.
Η ένταξή μου στην κυβέρνηση
σήμαινε ότι θα μάθαινα τα ενδότερα
της θεσμοθετημένης βίας.
Μου είπε μια συνάδελφος
"Σαγιούρι, το σύστημα είναι φτιαγμένο για να μην αποδίδεται ποτέ δικαιοσύνη".
Γι' αυτό υπάρχει ατιμωρησία, ό,τι κι αν κάνεις.
Και αυτό σημαίνει
ότι πρέπει να χτίσουμε τα πάντα από την αρχή.
Το γραφείο της μαμάς.
Είναι το γραφείο της μαμάς.
Και μέσα σε όλα αυτά,
υπάρχουν πολλές γυναίκες,
μητέρες θυμάτων,
που έχουν σκεφτεί ακόμα πιο πέρα το τι πρέπει να κάνουμε.
Νομίζω ότι εξαιτίας τους κάνουμε ένα διάλειμμα
για να μας πουν ότι μπορούμε να κάνουμε κι άλλα.
Σας καλωσορίζω όλες
σ' αυτόν τον χώρο που κρατάμε με χαρά και πόνο, έτσι;
Σας ευχαριστώ που είστε εδώ σήμερα.
Πάντα να εκμεταλλεύεστε αυτόν τον χώρο για να μας πείτε
κάτι που ίσως είναι επείγον, που σας ανησυχεί για τις υποθέσεις σας.
Αλλιώς, γιατί να συναντιόμαστε;
Έχουμε ανάγκη να μάθουμε.
Θέλουμε να ξέρουμε πώς πάνε τα πράγματα.
Η κόρη μου είχε δύο δουλειές, αλλά αφού δεν έχω την κηδεμονία…
ΜΗΤΕΡΑ ΘΥΜΑΤΟΣ ΓΥΝΑΙΚΟΚΤΟΝΙΑΣ
…δεν υπάρχει σύνταξη για τα εγγόνια μου.
Οι δικαστές μάς θυματοποιούν ξανά με το θέμα της αποζημίωσης.
ΜΗΤΕΡΑ ΘΥΜΑΤΟΣ ΓΥΝΑΙΚΟΚΤΟΝΙΑΣ
Μας λένε ότι αυτό που ζητάμε είναι…
Σαν ανταμοιβή. Ή χρηματικό κέρδος.
Που έρχεται μετά την καταδίκη.
Και ειδικά όταν έχουμε ήδη αρκετές καταδίκες, σωστά;
Και αυτό κάνει…
Πέρυσι, νομίζω ότι ήταν η Γέρι.
Έκλεισαν το γραφείο του εισαγγελέα. Όχι για τις έρευνες.
Αυτό έγινε για την αποζημίωση. Κι αυτό δεν είναι παράπονο.
Εκείνη τη μέρα είπα… Μείναμε έκπληκτοι. "Τι συνέβη;"
Και όταν το είδαμε αυτό, φυσικά,
αφού έχουν καταλογιστεί ποινές, αφού προχωρήσαμε…
Και κατά τη διάρκεια των διαδικασιών, χρειάζεται προσοχή.
Οπότε, σκεφτόμαστε κι άλλα.
Και επίσης, Σαγιούρι, ξέρω να διεκδικώ τα δικαιώματά μου.
ΓΕΡΙΤΣΑ ΕΠΙΖΗΣΑΣΑ
Αλλά ξέρω και να είμαι ευγνώμων
για τη δουλειά και τη στήριξη που μας δόθηκε εδώ.
Δεν είμαι ένας αριθμός φακέλου. Δεν είμαι η υπόθεση 291. Είμαι η Γερίτσα.
Το ότι γνωρίζετε την κάθε υπόθεση
μας κάνει να νιώθουμε όσο πιο αξιοπρεπείς γίνεται
σε μια τέτοια διαδικασία.
Είναι κάπως θεραπευτικό να ξέρεις ότι άλλες οικογένειες
ΜΗΤΕΡΑ ΘΥΜΑΤΟΣ ΓΥΝΑΙΚΟΚΤΟΝΙΑΣ
δεν θα περάσουν τα ίδια.
Κι όμως, η απειλή είναι πάντα παρούσα,
γιατί, τελικά, οι αρμόδιοι έρχονται και παρέρχονται.
Δεν ξέρουμε πώς θα αποδοθεί δικαιοσύνη ή αν θα αποδοθεί καν.
Αλλά ξέρουμε ότι είμαστε εδώ τώρα.
Μωρό μου.
Πώς είστε;
Περάσαμε μερικούς περίπλοκους μήνες.
-Μου τηλεφώνησαν χθες. -Ναι;
Σήμερα το πρωί, ντετέκτιβ της ερευνητικής αστυνομίας
εκτέλεσαν ένταλμα σύλληψης κατά της Βανέσα Ν.
Συνελήφθη στο Εκατεπέκ. Την πήγαμε στην Πόλη του Μεξικού.
Μετά, την πήγαν στο Κέντρο Κράτησης Σάντα Μάρτα.
Και μετά, λίγες μέρες αργότερα,
στις 4:00 το πρωί, κοιμόμουν σπίτι,
και με πήρε κάποιος από το Μοντερέι.
Μου λέει "Διοικητή Κασίγιας, έχουμε εδώ έναν Ραουτέλ".
Του λέω "Μη μου πεις, έχω ένταλμα σύλληψης".
Λέει "Ναι, παραδόθηκε".
Μίλησα με τον διευθυντή μου. Αμέσως μου έκλεισαν πτήση.
Πέταξα στο Μοντερέι.
Έμεινε έκπληκτος όταν με είδε.
Και είπε "Τι κάνεις εδώ;"
Και του λέω "Σ' το είπα.
Σου έδωσα την ευκαιρία να μου πεις την αλήθεια. Δεν ήθελες.
Και να τα αποτελέσματα.
Ξέρεις ότι πιάσαμε τη φίλη σου, γι' αυτό το 'σκασες".
Ξαφνιάστηκε που με είδε.
Αυτό με ενθουσίασε, γιατί εδώ με κορόιδευε.
Τότε μου είπε "Δεν σου λέω τίποτα".
Μου είπε να χαθώ.
Όταν τον είδα εδώ, είπα "Ήρθα για σένα. Τώρα είναι η σειρά μου".
Ο διοικητής μας επέστρεψε μαζί του αργότερα με πτήση.
Μας μετέφερε και κάποιες συζητήσεις.
Αντιστάθηκαν…
ΕΡΝΕΣΤΙΝΑ ΓΚΟΝΤΟΪ ΓΕΝ. ΕΙΣΑΓΓΕΛΕΑΣ
…και σε προτάσεις δωροδοκίας.
"Θα σου δώσω έξι εκατομμύρια", είπε. Είπα "Με τίποτα".
Ρώτησα "Πόσα έδωσες εκεί;" "Πέντε".
Είπα "Γαμώτο, και όλα για το τίποτα, μαλάκα".
Λέει "Αφήστε με και βρείτε κάποιον που μου μοιάζει".
-Δηλαδή… -Άκου τι μαλακίες λέει.
Τι αποκαλύφθηκε κατά τη διάρκεια της έρευνας;
Ότι ο δράστης είχε διασυνδέσεις
με τις αρχές στο Μορέλος.
Όλα αυτά τα ανέφεραν τότε στην επικεφαλής της κυβέρνησης,
τη δρα Κλαούντια Σέινμπαουμ.
Αν δεν είχε παρέμβει η Εισαγγελία της Πόλης του Μεξικού,
αυτή η γυναικοκτονία θα έμενε ατιμώρητη.
Και το ερώτημα είναι πώς είναι δυνατό
να υπάρχει εισαγγελέας που το συγκαλύπτει,
κατά τη γνώμη μου, σκόπιμα;
Μπορώ να σας πω, με μεγάλο σεβασμό για την πρόεδρο
και τη γενική εισαγγελέα,
ότι μας είναι αδύνατον να καλύψουμε κανέναν.
Δουλέψαμε με ό,τι είχαμε.
Αυτό φαίνεται στην ιατροδικαστική έκθεση,
που θεωρούμε πολύ καλή.
Έγιναν τόσα παράνομα,
τόσα παράνομα και εξοργιστικά πράγματα γύρω από αυτό, σωστά;
Παραβίασαν τα ανθρώπινα δικαιώματα των οικογενειών,
της ίδιας της Αριάδνα, σωστά;
Και θεωρήσαμε ότι οι πράξεις του εισαγγελέα του Μορέλος
δεν μπορούσαν να μείνουν ατιμώρητες.
Παρουσιάσαμε όλα τα επιχειρήματά μας στους δικαστές.
Και οι δικαστές συμφώνησαν. Μας έδωσαν ένταλμα σύλληψης.
ΚΕΝΤΡΟ ΠΡΟΦΥΛΑΚΙΣΗΣ
Θα μπεις να μου το δείξεις, να έρθω μετά μαζί σου;
Αυτό είναι ένταλμα σύλληψης για τον Ουριέλ Καρμόνα Γκάνταρα.
Έλα, συνάδελφε. Με ξέρεις, έτσι;
-Είμαστε συνάδελφοι. -Ναι.
-Μπορούσε να συμβεί στον καθένα. -Ναι.
-Παραδίνομαι οικειοθελώς. -Είστε στον αέρα.
Οι αρχές δεσμεύονται
να μην παραβιάσουν το σπίτι μου.
Και πιστεύαμε ότι ήταν ένα πολύ ισχυρό μήνυμα για τη χώρα,
ότι θα υπάρξουν κυρώσεις.
Τι συμβαίνει; Τι γίνεται με τη συνταγματική ασυλία;
Δεν υπάρχουν εγγυήσεις; Παραβιάζεται το Σύνταγμα.
-Έτσι δεν είναι; -Ναι, Πέπε.
Αμφισβητεί όλους τους ανεξάρτητους εισαγγελείς
σε όλη τη χώρα που μπορεί να είναι στην ίδια κατάσταση.
Δέχτηκα έντονη κριτική από κάποιους εισαγγελείς. Ναι.
Είναι ρίσκο; Ναι.
Ρισκάρεις ακόμα και την πολιτική σου ζωή.
Άρχεται η συνεδρίαση.
Επόμενο θέμα στην ημερήσια διάταξη
είναι η συζήτηση και, αν ισχύει,
η έγκριση της θετικής γνώμης
σχετικά με την πρόταση επικύρωσης της κυρίας Ερνεστίνα Γκοντόι Ράμος
ως επικεφαλής της Εισαγγελίας της Πόλης του Μεξικού.
Αν δεν φοβούνται να ψηφίσουν, ας ψηφίσουν.
Ας ψηφίσουν
για να δείξουν αν θα στηρίξουν την Ερνεστίνα Γκοντόι.
Υπάρχει μέλος που δεν ψήφισε;
Το σύστημα φωνητικής ψηφοφορίας έκλεισε.
Κυρία Πρόεδρε, το αποτέλεσμα της ψηφοφορίας έχει ως εξής.
41 ψήφοι υπέρ, 25 ψήφοι κατά, μηδέν αποχές.
Μετά από δύο ώρες συζήτησης,
απέρριψαν νέα τετραετή θητεία της Γκοντόι ως γενικής εισαγγελέα.
Το Κογκρέσο πρέπει να επιλέξει
νέο εισαγγελέα για τετραετή θητεία,
με δυνατότητα ανανέωσης, κάτι που δεν πέτυχε η Ερνεστίνα Γκοντόι.
Την ημέρα που έφυγε η Εισαγγελέας Ερνεστίνα,
μου είπε
"Σαγιούρι, πρόσεχε τα νώτα σου από όλους.
Από όλους".
Ναι, γιατί με άφηνε μόνη μου. Αυτό μου είπε.
Και είχε δίκιο.
Διόρισαν τη σύζυγο του εισαγγελέα του Μορέλος ως δικαστή.
"Το Κογκρέσο του Μορέλος διόρισε τους δέκα νέους δικαστές
του Ανωτάτου Δικαστηρίου της Πολιτείας του Μορέλος".
Α, καλά.
"Μεταξύ αυτών, η σύζυγος του εισαγγελέα του Μορέλος".
-Δεν είναι σύγκρουση συμφερόντων; -Ασυλία.
Ναι, αλλά δεν τους νοιάζει.
Στις 9:48 την Παρασκευή, ο Ουριέλ Καρμόνα, εισαγγελέας του Μορέλος,
αποφυλακίστηκε από την κεντρική πύλη
του Σωφρονιστικού Ιδρύματος Αλτιπλάνο.
Χθες, μια επιτροπή δικαστών διέταξε την άμεση αποφυλάκισή του,
ανέφεραν οι δικηγόροι του.
Στο Προεδρικό Μέγαρο, δεν χάρηκαν με την αποφυλάκιση.
Σε μια δίκη, πάντα υπάρχει ένας κερδισμένος κι ένας χαμένος.
Όχι, δεν είναι ήττα.
Δεν τελείωσε. Δεν τελείωσε, σωστά;
Όχι, δεν ξέρω αν μπορούμε να πούμε
"Είναι ελεύθερος και θα μείνει ατιμώρητος". Δεν ξέρω.
Δεν νομίζω.
Μπορεί να υπάρξουν σοβαρές ή αρνητικές συνέπειες για όσα κάνεις
γιατί τα κάνεις σε ένα πλαίσιο όπου υπάρχει διαφθορά
και άνθρωποι που είναι κακόβουλοι.
Περίμενα ότι θα ήταν διαφορετικά. Φυσικά, έτσι δεν είναι;
Αλλά στο τέλος, όλες αυτές οι μάχες είναι σημαντικές.
Νομίζω ότι, όπως λένε, ο φόβος πρέπει να αλλάξει πλευρά.
Αν δεν υψώσουμε τη φωνή μας για όσους δεν είναι πια εδώ,
δεν θα ακουστούν ποτέ.
Ο Ραουτέλ και η Βανέσα είναι στη φυλακή, αλλά ο Ουριέλ λείπει.
Το ίδιο και όλη η εισαγγελία που είπε ψέματα γι' αυτόν.
ΟΥΡΙΕΛ ΚΑΡΜΟΝΑ ΔΙΕΦΘΑΡΜΕΝΟΣ ΣΥΝΕΡΓΟΣ ΤΟΥ ΕΓΚΛΗΜΑΤΙΑ
Είναι συμπαιγνία. Και δεν είναι η πρώτη φορά που το κάνουν.
Απλώς αυτό βγήκε στο φως.
Αλλά έλαβα μέιλ και μηνύματα από κοπέλες που μου είπαν
"Το ίδιο συνέβη στη μαμά μου". "Συνέβη στη φίλη μου".
"Αλλά από φόβο δεν μίλησα ποτέ. Δεν έκανα τίποτα".
Γιατί κι εμείς φοβόμαστε.
Μετακόμισα γιατί ο Ραουτέλ ξέρει τα πάντα για μένα.
ΓΙΑ ΤΗΝ ΑΡΙΑΔΝΑ ΕΠΕΙΔΗ Η ΒΑΝΕΣΑ ΦΛΟΡΕΣ ΤΗ ΣΚΟΤΩΣΕ
ΑΡΙ, ΑΔΕΛΦΗ ΜΟΥ ΕΔΩ ΕΙΝΑΙ Η ΑΓΕΛΗ ΣΟΥ!
Είναι πολύ σημαντικό για μας να μείνει ζωντανή η υπόθεση,
να μην ξεχαστεί όπως τόσες άλλες γυναικοκτονίες.
Όταν πεθαίνει ένας συγγενής ή φίλος,
πενθείς, το περνάς, κλαις, το αποδέχεσαι.
Αλλά για μας, ήταν "Η Αριάδνα δολοφονήθηκε".
Εγώ ήμουν συντετριμμένη για μια ολόκληρη μέρα.
Την επόμενη μέρα έπρεπε να βγω και να φωνάξω. Να βγω και να παλέψω.
Δεν θα μπορέσουμε να πενθήσουμε μέχρι να αποδοθεί δικαιοσύνη.
-Τα αγαπημένα της λουλούδια ήταν. -Συνέχεια πόσταρε…
Ότι ήθελε μερικά.
"Ποιος θα μου φέρει ηλιοτρόπια;"
Θυμάμαι που είχε ποστάρει ένα μιμίδιο
ότι κάποιος πρέπει να κάνει τατουάζ με το όνομά της, όπως με την Μπελίντα.
-Και τέτοια. -Ναι!
-Και τώρα έχουμε μαρκαριστεί σαν γελάδια. -Όλες.
Έχω το όνομά της.
Εγώ το έχω στο γόνατό μου.
Και η Νατ το έχει, της το έκανα εγώ.
Έκλαιγε, μα δεν ξέρω αν έκλαιγε για την Άρι
ή επειδή της το έκανα εγώ.
-Έκλαιγα πολύ. -Ήταν ανάμεικτα συναισθήματα.
Ναι, σωστά.
Της άρεσε που οι φίλοι της είχαν καλές σχέσεις.
Ξέρω ότι ήθελε να κάνει ένα πάρτι με 500 καλεσμένους.
Θυμάμαι όταν την πήγα με τη μηχανή.
Ήταν ανυπόφορη.
Μου έλεγε "Βγάλε μου μια φωτογραφία".
Θυμάμαι μια φορά που ήθελε να βάλει ψεύτικες βλεφαρίδες.
Πήγε να τις βάλει. Και μετά γύρισε
με τις ψεύτικες βλεφαρίδες της.
Και λέει "Μοιάζω με αγαλματάκι του Θείου Βρέφους!"
Ο καλύτερος τρόπος να την τιμήσουμε
είναι να συνεχίσουμε να έχουμε λίγο από εκείνη μέσα μας.
-Ακριβώς. -Ναι.
Να έχουμε λίγο από εκείνη μέσα μας.
ΑΡΙΑΔΝΑ ΦΕΡΝΑΝΤΑ ΛΟΠΕΣ ΝΤΙΑΣ (1995 - 2022)
Αυτές οι διαδικασίες που περνάμε,
όλοι ξέρουμε ότι διαρκούν χρόνια.
Για παράδειγμα, για να έρθω εδώ στην εισαγγελία
ή στο κέντρο κράτησης,
δεν κοιτάω καν τις στάσεις, το κεφάλι μου ξέρει πού να κατεβώ.
Υπάρχουν στιγμές που νιώθουμε
ότι δεν θα αποδοθεί δικαιοσύνη και ότι η ζωή μας θα είναι αυτή,
να γυρνάμε σε κύκλους
και να παλεύουμε και να υπερασπιζόμαστε τον εαυτό μας.
Η Σαγιούρι μού έλεγε συχνά ότι η καλύτερη θεραπεία είναι η δικαιοσύνη.
Κι εγώ πάντα έλεγα
"Ναι, αλλά το θέμα…"
ΒΙΚΤΟΡΙΑ ΕΠΙΖΩΣΑ ΣΕΞΟΥΑΛΙΚΗΣ ΒΙΑΣ
Όταν άκουσα τα λόγια
"Κύριε Αλμπέρτο, θα παραμείνετε υπό κράτηση",
ήταν υπέροχο.
Ένιωσα ότι κάτι που είχε σπάσει και δεν ήξερα καν τι ήταν,
σαν να ξαναφτιάχτηκε
ακέραιο.
Νόμιζα ότι το να ξυπνάς 80 φορές τη νύχτα ήταν φυσιολογικό.
Και από τότε που ξέρω ότι είναι στη φυλακή,
μπορώ και κοιμάμαι όλη τη νύχτα.
Και για μένα, αυτό είναι κάτι
απίστευτο. Δεν ήξερα καν ότι γίνεται.
Το να μπορείς να κοιμηθείς χωρίς να ξυπνάς είναι υπέροχο.
Ναι, η Σαγιούρι έχει δίκιο, η καλύτερη θεραπεία είναι η δικαιοσύνη.
Αργεί, αλλά έρχεται.
Η επιμονή, να συνεχίζεις, να μη σταματάς,
ναι, θεραπεύει.
Θεώρησα επίσης σημαντικό
να σας δω σήμερα
γιατί
ήθελα να μοιραστώ μαζί σας κάποιες αποφάσεις που πήραμε.
Δέχτηκα πρόσκληση από το Υπουργείο Γυναικείων Υποθέσεων
να ενταχθώ στην ομάδα τους.
Να συμμετάσχω στην ίδρυση εισαγγελιών ειδικευμένων για το φύλο
σε όλες τις πολιτείες.
Ήθελα να μοιραστώ μαζί σας ότι αποδέχτηκα την πρόσκληση.
Ανησυχώ. Είμαι συγκινημένη.
Και δεν είμαι εδώ για οφίτσια, αλλά για σκοπούς.
Και ο σκοπός μου είναι οι γυναίκες και τα κορίτσια.
Θέλω να ξέρω αν φεύγεις λόγω της πίεσης.
Γιατί μπορούμε να αντέξουμε την πίεση.
Αν αντιμετωπίζουμε τους επιτιθέμενους για χρόνια,
αν υπερασπιζόμαστε τη ζωή μας, τις ζωές των γυναικών,
τότε μπορούμε να το αντιμετωπίσουμε.
Ξέρουμε πολύ καλά ότι αυτό είναι και το αντίβαρο
σε όσα έχουμε πιέσει να γίνουν.
Δεν είμαστε χαζές. Το καταλαβαίνουμε.
Αλλά θέλουμε να ξέρουμε τον λόγο για…
Για την απόφασή σου, σωστά;
Αν είναι αυτό, μπορούμε να το αντιμετωπίσουμε.
Το κάνουμε στους δρόμους και στις διαδηλώσεις.
Το κάνουμε στα κέντρα κράτησης, μπορούμε να το κάνουμε κι εδώ.
Σαγιούρι, πρέπει να καταλάβεις ότι δεν είσαι μόνη,
ότι έχεις εμάς να σε στηρίζουμε.
Γιατί για εμάς, αυτό είναι…
Μας τρομάζει αυτή η είδηση.
Τι θα γίνει μ' εμάς, με τις υποθέσεις μας; Όλα στα οποία έχουμε επενδύσει.
Όχι μόνο για αυτόν τον χώρο, αλλά και στη σύνδεση των υποθέσεών μας,
για να συνεχίσουμε να πιέζουμε για αυτούς τους χώρους.
Πού βρισκόμαστε;
Ξέρω ότι φοβάσαι, Γέρι.
Κι εγώ φοβάμαι.
Και ξέρω ότι αυτή η απόφαση μπορεί να είναι λάθος.
Όπως μπορεί να έκανα λάθος πριν από πέντε χρόνια.
Αλλά νιώθω ότι ήρθε η ώρα να προχωρήσω.
Ξεκινάει σ' αυτήν την αίθουσα.
Πρέπει να παλέψουμε για την εισαγγελία μας.
Και μερικές φορές η αδράνεια είναι πολύ ισχυρή.
Και τείνει να προσπαθεί να επιστρέψει εκεί που ήταν.
Δεν μπορούμε να το βάλουμε κάτω. Συμφωνώ.
Αλλά συλλογικά δεν μπορούμε να το βάλουμε κάτω.
Όλες μας.
Ανησυχώ και για την κόρη μου.
Είναι ενάμισι έτους.
Γυρίζω σπίτι και κοιμάται.
Και μερικές φορές τη βλέπω μόνο το πρωί.
Θέλω να τη δω να μεγαλώνει.
Ξέρω ότι ο κόσμος που θέλουμε δεν υπάρχει σήμερα.
Και ότι…
Και ότι θα χρειαστεί χρόνος για να τον χτίσουμε.
Μια τέτοια απόφαση, για παράδειγμα,
να φύγω από την εισαγγελία και να κάνω κάτι άλλο,
να προχωρήσω μπροστά, ακόμα και με φόβο,
το χειρότερο που μπορεί να συμβεί είναι να μην τα καταφέρω.
Αλλά πρέπει να το προσπαθήσουμε.
Αλλιώς, δεν θα γίνει ποτέ τίποτα.
Εντάξει, συνάδελφοι και συναδέλφισσες.
Είμαστε εδώ για να στηρίξουμε τη Σαγιούρι Χερέρα Ρομάν.
Βγες έξω, Εισαγγελέα!
Την εισαγγελέα μας! Τη φεμινίστρια συνάδελφό μας!
Είμαστε εδώ για να πούμε στη Σαγιούρι Χερέρα Ρομάν
ότι μας εκπροσωπεί, την αγαπάμε και είμαστε μαζί της.
Όσο μπορώ να δείχνω σεβασμό και εκτίμηση
στις γυναίκες για τις οποίες εργάστηκα,
για μένα, αυτό είναι πυξίδα
που δείχνει ότι αυτό που κάνουμε…
Σ' ΕΥΧΑΡΙΣΤΩ ΠΟΥ ΠΑΛΕΨΕΣ ΓΙΑ ΤΗΝ ΑΔΕΡΦΗ ΜΟΥ
…είναι ακόμα αναγκαίο και σωστό.
Η ΣΑΓΙΟΥΡΙ ΜΑΣ ΕΚΠΡΟΣΩΠΕΙ
Για μένα, αυτή είναι η πυξίδα ώστε να μπορούμε ακόμα
να δουλεύουμε, ακόμα και μέσα στο κράτος.
Καλό βράδυ σε όλες σας,
όλες σας, όλες.
Σε όσες είναι μαζί μας στον ουρανό, καλό βράδυ.
Έχουμε φτιάξει πολλά από αγάπη.
Και οι ελπίδες μας δεν περιορίζονται.…
σε έναν θεσμό μόνο.
Η ζωή συνεχίζεται εκεί έξω, σωστά;
Πάμε έξω, λοιπόν.
Σκέφτηκα το μέλλον.
Κόλλησα σ' ένα τραγούδι που έβγαλε πρόσφατα ο Σίλβιο Ροντρίγκες.
Και λέει "Η ζωή ήταν στο παρελθόν, αλλά θα έρθουν πολύ περισσότερα".
Η ΣΑΓΙΟΥΡΙ ΕΙΝΑΙ ΔΙΚΑΙΟΣΥΝΗ
Θα ήθελα
να νιώθω ότι η κόρη μου είναι ασφαλής σ' αυτόν τον κόσμο
και μπορεί να 'ναι ευτυχισμένη
χωρίς να της συμβεί ποτέ τίποτα κακό.